Úradný vestník L 120 , 24/04/2004 S. 0030 - 0038



Smernica Komisie 2004/59/EHS z 23. apríla 2004, ktorou sa mení a dopĺňa smernica Rady 90/642/EHS, pokiaľ ide o maximálne limity rezíduí brómopropylátu určené v tejto smernici (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/642/EHS z 27. novembra 1990 o určovaní maximálnych limitov rezíduí pesticídov v určitých výrobkoch rastlinného pôvodu vrátane ovocia a zeleniny a na týchto výrobkoch [1], a najmä na jej článok 7, keďže: (1) nariadenie Komisie (ES) č. 2076/2002 z novembra 2002 predlžujúce lehotu uvedenú v článku 8 ods. 2 smernice Rady 91/414/EHS a týkajúce sa nezahrnutia určitých aktívnych látok do prílohy I k uvedenej smernici a stiahnutia povolení pre prípravky na ochranu rastlín obsahujúcich tieto látky [2] umožňuje určitým členským štátom udržiavať do 30. júna 2007 v platnosti povolenia pre prípravky na ochranu rastlín obsahujúce určité látky, ktorých nezahrnutie do prílohy I k smernici Rady 91/414/EHS [3] uvedené nariadenie ustanovuje; (2) maximálne limity rezíduí (MRL) vyjadrujú používanie minimálnych množstiev pesticídov na dosiahnutie efektívnej ochrany rastlín aplikovaných takým spôsobom, aby toto množstvo rezídua bolo najmenšie prakticky dosiahnuteľné a toxikologicky prijateľné, najmä pokiaľ ide o odhadovaný príjem potravou; (3) MRL sa určujú na úrovni dolného limitu analytického stanovenia, ak povolené spôsoby používania prípravkov na ochranu rastlín nevedú k zistiteľným množstvám rezídua pesticídu v potravinovom výrobku alebo na ňom, alebo ak povolené spôsoby používania neboli stanovené, alebo ak spôsoby používania, ktoré povolili členské štáty, neboli podporené potrebnými údajmi, alebo ak spôsoby používania v tretích krajinách vedúce k existencii rezíduí v potravinových výrobkoch, ktoré môžu byť uvedené do obehu na trhu spoločenstva, alebo na týchto výrobkoch, neboli podporené týmito potrebnými údajmi; (4) MRL pesticídov by sa mali preskúmavať. Je možné ich meniť tak, aby sa zohľadnili nové spôsoby používania, nové informácie a údaje;. (5) Komisii boli oznámené informácie o základných spôsoboch používania brómopropylátu v rámci smernice 91/414/EHS. Tieto informácie poskytujú primeranú základňu pre hodnotenie príjmu zo strany európskych spotrebiteľov;. (6) povolenia pre brómopropylát majú byť stiahnuté najneskôr do 31. júla 2007. Pri zohľadnení času, ktorý trvá, kým sa rezíduá brómopropylátu vylúčia z potravinového reťazca, je vhodné najneskôr do 31. decembra 2008 posúdiť dočasné MRL vzťahujúce sa na tieto základné spôsoby používania; (7) bolo posúdené a vyhodnotené celoživotné vystavenie spotrebiteľov účinkom brómopropylátu prostredníctvom potravinových výrobkov, ktoré môžu obsahovať rezíduá tohto pesticídu. Bolo vypočítané, že zmenené a doplnené MRL zabezpečia, aby nebola prekročená hodnota prijateľného denného príjmu; (8) bolo posúdené a vyhodnotené akútne vystavenie spotrebiteľov účinkom brómopropylátu prostredníctvom každého z potravinových výrobkov, ktorý môže obsahovať rezíduá tohto pesticídu. Bolo vypočítané, že zmenené a doplnené MRL zabezpečia, aby nebola prekročená akútna referenčná dávka; (9) z tohto dôvodu je vhodné zmeniť a doplniť maximálne limity rezíduí brómopropylátu; (10) smernica 90/642/EHS by sa z tohto dôvodu mala primerane zmeniť a doplniť; (11) opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat, PRIJALA TÚTO SMERNICU: Článok 1 Maximálne limity rezíduí pesticídu brómopropylátu stanovené v prílohe II k smernici 90/642/EHS sa nahrádzajú maximálnymi limitami rezíduí pesticídu brómopropylátu stanovenými v prílohe k tejto smernici. Článok 2 1. Členské štáty prijmú a uverejnia najneskôr do 24. októbra 2004 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty oznámia Komisii znenie ustanovení vnútroštátnych predpisov, ktoré prijmú v oblasti pôsobnosti tejto smernice spolu s korelačnou tabuľkou, ktorá ukazuje ako sa ustanovenia tejto smernice zhodujú s prijatými vnútroštátnymi ustanoveniami.. Tieto ustanovenia sa uplatňujú najneskôr od 25. októbra 2004. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 3 Táto smernica nadobúda účinnosť 20. deň nasledujúci po uverejnení v Úradnom vestníku Európskej únie. Článok 4 Táto smernica je adresovaná členským štátom. V Bruseli 23. apríla 2004 Za Komisiu David Byrne člen Komisie [1] Ú. v. ES L 350, 14.12.1990, s. 71. Smernica naposledy zmenená a doplnená smernicou Komisie 2004/2/ES (Ú. v. EÚ L 14, 21.1.2004, s. 10). [2] Ú. v. ES L 319, 23.11.2002, s. 3. Nariadenie naposledy zmenené a doplnené nariadením (ES) č. 1336/2003 (Ú. v. EÚ L 187, 26.7.2003, s. 21). [3] Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2004/20/ES (Ú. v. EÚ L 70, 9.3.2004, s. 32). -------------------------------------------------- ANNEX "Skupiny a príklady jednotlivých výrobkov, na ktoré sa vzťahujú MRL | Rezíduum pesticídu a maximálny limit tohto rezídua (mg/kg) | Brómopropylát | 1.Ovocie, čerstvé, sušené alebo tepelne neupravené, konzervované zmrazením, neobsahujúce pridaný cukor; orechy | | i)CITRUSOVÉ OVOCIE | 2 | Grapefruit | | Citróny | | Limetky | | Mandarínky (vrátane klementíniek a obdobných hybridov) | | Pomaranče | | Pomelá | | Ostatné | | ii)ORECHY (vylúpané alebo nevylúpané) | 0,05 | Mandle | | Para orechy | | Kešu orechy | | Jedlé gaštany | | Kosové orechy | | Lieskové oriešky | | Makadámové orechy | | Pekanové orechy | | Píniové oriešky | | Pistáciové orechy | | Vlašské orechy | | Ostatné | | iii)JADROVÉ OVOCIE | 2 | Jablká | | Hrušky | | Dule | | Ostatné | | iv)KÔSTKOVÉ OVOCIE | 0,05 | Marhule | | Čerešne a višne | | Broskyne (vrátane nektariniek a obdobných hybridov) | | Slivky | | Ostatné | | v)BOBUĽOVÉ OVOCIE A DROBNÉ OVOCIE | | a)Stolové hrozno a muštové hrozno | 2 | Stolové hrozno | | Muštové hrozno | | b)Jahody (okrem divo rastúcich) | 0,05 | c)Kríkové ovocie (okrem divo rastúceho) | 0,05 | Černice | | Ostružiny Loganove (moruše) | | Ostružiny | | Maliny | | Ostatné | | d)Ostatné drobné ovocie a bobuľové ovocie (okrem divo rastúceho) | 0,05 | Čučoriedky | | Brusnice | | Ríbezle (červené, čierne a biele) | | Egreše | | Ostatné | | e)Divo rastúce bobuľové ovocie a divo rastúce drobné ovocie | 0,05 | vi)INÉ OVOCIE | 0,05 | Avokáda | | Banány | | Datle | | Figy | | Kiwi | | Kumkváty | | Liči (čínske slivky) | | Mangá | | Olivy | | Plody mučenky | | Ananásy | | Granátové jablká | | Ostatné | | 2.Zelenina, čerstvá alebo tepelne neupravená, mrazená alebo sušená | | i)KOREŇOVÁ A HĽUZOVÁ ZELENINA | 0,05 | Cvikla (červená repa) | | Mrkva | | Zeler | | Chren | | Jeruzalemské artičoky | | Paštrnáky | | Petržlen | | Reďkovky | | Čierny koreň (kozia bRada fialová) | | Bataty | | Kvaka | | Okrúhlica | | Yamy | | Ostatné | | ii)CIBUĽOVÁ ZELENINA | 0,05 | Cesnak | | Cibuľa | | Šalotka | | Lahôdková cibuľka | | Ostatné | | iii)PLODOVÁ ZELENINA | | a)Ľuľkovité (Solanacea) | | Rajčiaky | 1 | Paprika | | Baklažán | | Ostatné | 0,05 | b)Tekvicovité s jedlou šupou | 0,05 | Uhorky šalátové | | Uhorky nakladačky | | Cukety | | Ostatné | | c)Tekvicovité s nejedlou šupou | 0,05 | Melóny cukrové | | Tekvice | | Dyne červené (melóny vodové) | | Ostatné | | d)Sladká kukurica (kukurica cukrová) | 0,05 | iv)HLÚBOVÁ ZELENINA | 0,05 | a)Hlúbová zelenina, ktorá tvorí ružice | | Brokolica (vrátane Calabrese) | | Karfiol | | Ostatné | | b)Hlúbová zelenina hlávková | | Ružičkový kel | | Hlávková kapusta | | Ostatné | | c)Hlúbová zelenina listová | | Čínska kapusta | | Kel kučeravý | | Ostatné | | d)Kaleráb | | v)LISTOVÁ ZELENINA A ČERSTVÉ VŇATE | 0,05 | a)Šalát a obdobné | | Režucha | | Šalát kučeravý | | Šalát | | Širokolistá endivia | | Ostatné | | b)Špenát a obdobné | | Špenát | | Repné listy (mangold) | | Ostatné | | c)Potočnica lekárska | | d)Čakanka | | e)Zeleninové vňate | | Trebuľka | | Pažítka | | Petržlenová vňať | | Zelerová vňať | | Ostatné | | vi)ČERSTVÁ STRUKOVÁ ZELENINA | | Fazuľka struková | 1 | Fazuľka (bez strukov) | | Hrášok v strukoch | | Hrášok (bez strukov) | | Ostatné | 0,05 | vii)STOPKOVÁ Zelenina (čerstvá) | 0,05 | Špargľa | | Artičok bodliakový (kardy) | | Zeler stopkový | | Fenikel | | Artičoky pravé | | Pór | | Rebarbora | | Ostatné | | viii)HUBY | 0,05 | a)Pestované huby | | b)Voľne rastúce huby | | 3.Strukoviny | 0,05 | Fazuľa | | Šošovica | | Hrach | | Ostatné | | 4.Olejnaté semená | 0,1 | Ľanové semeno | | Podzemnica olejná (arašidy) | | Makové semeno | | Sezamové semeno | | Slnečnicové semeno | | Repkové semeno | | Sójové semeno | | Horčicové semeno | | Bavlníkové semeno | | Ostatné | | 5.Zemiaky | 0,05 | Skoré zemiaky | | Neskoré zemiaky | | 6.Čaj (sušené listy a výhonky, fermentované alebo inak upravené, Camellia sinensis) | 0,1 | 7.Chmeľ (sušený) vrátane chmeľových šišiek a nekoncentrovaného prášku | 0,1 | --------------------------------------------------